SINGER โดนตลท.แขวน H เหตุมีบิ๊กล็อตปริศนารายใหญ่เกินกว่า 25%
SINGER โดนตลท.แขวน H เหตุมีบิ๊กล็อตปริศนารายใหญ่เกินกว่า 25% มีมูลค่าสูงสุด 1.51 พันล้านบาท จำนวน 12 รายการ ปริมาณ 108,000,000 หุ้น ราคาเฉลี่ย 14.00 ซึ่งเป็นราคาต่ำกว่ากระดาน
5 มิ.ย. 2558

ผู้สื่อข่าวรายงานว่า วันนี้สรุปซื้อขายกระดานรายใหญ่ (Big lot)บริษัท ซิงเกอร์ประเทศไทย จำกัด (มหาชน) หรือ SINGER มีมูลค่าสูงสุด  1.51 พันล้านบาท จำนวน 12 รายการ ปริมาณ 108,000,000 หุ้น ราคาเฉลี่ย 14.00 ซึ่งเป็นราคาต่ำกว่ากระดาน
โดยราคาหุ้นปิดตลาดวันนี้อยู่ที่ 14.60 บาท ปรับตัวขึ้น 0.70 บาทหรือ 5.04% มูลค่าการซื้อขาย 1.59 พันลบ.ขณะที่ตลท.ประกาศขึ้น H หยุดพักการซื้อขายหลักทรัพย์ของ SINGER เป็นการชั่วคราวตั้งแต่เวลา 16.20 น. ของวันที่ 5 มิถุนายน2558 เป็นต้นไป
เนื่องด้วยปรากฏรายการซื้อขายหลักทรัพย์บนกระดานรายใหญ่ หรือ ด้วยวิธีบันทึก การซื้อขายรายใหญ่ (Trade report-Big lot) รายใหญ่เกินกว่า 25% ซึ่งข้อมูลดังกล่าวเป็นข้อมูลที่มีความสำคัญ และอาจส่งผลกระทบต่อการตัดสินใจลงทุนในหลักทรัพย์ SINGER ตลาดหลักทรัพย์ยังไม่ได้รับทราบข้อเท็จจริงในเรื่องดังกล่าว ดังนั้นตลท.จึงประกาศขึ้นเครื่องหมาย H จนกว่าข้อเท็จจริงดังกล่าวจะเผยแพร่แก่นักลงทุนโดยทั่วกัน